**NACRT**

Na temelju članka 95. Zakona o komunalnom gospodarstvu („Narodne novine“ br. 68/18) i članka 33 Statuta Grada Gospića („Službeni Vjesnik“ Grada Gospića, 7/09, 5/10, 7/10, 1/12, 2/12, 3/13 , 7/15, 1/18), Gradsko vijeće Grada Gospića, dana \_\_\_\_\_\_\_2018. godine, donosi

**ODLUKU**

**o komunalnoj naknadi**

1. **OPĆE ODREDBE**

Članak 1.

1. Odlukom o komunalnoj naknadi određuje se:
2. svrha komunalne naknade,
3. područja zona u Gradu Gospiću u kojima se naplaćuje komunalna naknada,
4. koeficijenti zona (Kz),
5. koeficijenti namjene (Kn),
6. rokovi plaćanja komunalne naknade,
7. nekretnine važne za Grad Gospić koje su u potpunosti ili djelomično oslobađaju od plaćanja komunalne naknade,
8. opće uvjete i razloge zbog kojih se u pojedinačnim slučajevima odobrava, djelomično ili potpuno oslobađanje od plaćanja komunalne naknade,
9. obveznici i obveze plaćanja komunalne naknade,
10. obračun komunalne naknade,
11. rješenje o komunalnoj naknadi.

Članak 2.

1. Komunalna naknada plaća se na cijelom području Grada Gospića.
2. **SVRHA KOMUNALNE NAKNADE**

Članak 3.

1. Komunalna naknada je novčano javno davanje koje se plaća za održavanje komunalne infrastrukture.
2. Komunalna naknada je prihod proračuna Grada Gospića koji se koristi za financiranje održavanja i građenja komunalne infrastrukture, a može se na temelju odluke Gradskog vijeća Grada Gospića koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu Grada Gospića, ako se time ne dovodi u pitanje mogućnost održavanja i građenja komunalne infrastrukture.

Članak 4.

1. Komunalna naknada plaća se za:
2. stambeni prostor,
3. garažni prostor,
4. poslovni prostor,
5. građevinsko zemljište koje služi obavljanju poslovne djelatnosti,
6. neizgrađeno građevinsko zemljište.
7. Komunalna naknada plaća se za nekretnine iz stavka 1. ovoga članka koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Grada Gospića.
8. Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja, a na kojemu se obavlja poslovna djelatnost.
9. Neizgrađenim građevinskim zemljištem smatra se zemljište koje se nalazi unutar granica građevinskog područja na kojemu se u skladu s propisima kojima se uređuje prostorno uređenje i gradnja mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola.
10. Neizgrađenim građevinskim zemljištem smatra se i zemljište na kojemu se nalazi ruševina zgrade. Ruševinom zgrade smatraju se ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za upotrebu sukladno svojoj namjeni, a koja se zbog toga ne rabi najmanje pet godina.
11. Garažni i poslovni prostor unutar vojne građevine i građevinsko zemljište unutar vojne lokacije ne smatraju se garažnim i poslovnim prostorom te građevinskim zemljištem koje služi obavljanju poslovne djelatnosti u smislu odredbi ovoga članka.
12. **OBVEZNICI PLAĆANJA KOMUNALNE NAKNADE**

Članak 5.

1. Komunalnu naknadu plaća vlasnik odnosno korisnik nekretnine iz članka 4. stavka 1. ove Odluke.

Članak 6.

1. Korisnik nekretnine iz članka 5. stavka 1. plaća komunalnu naknadu:
2. ako je na njega obveza plaćanja te naknade prenesena pisanim ugovorom
3. ako nekretninu koristi bez pravne osnove ili
4. ako se ne može utvrditi vlasnik.
5. Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom.
6. **OBVEZA PLAĆANJA KOMUNALNE NAKNADE**

Članak 7.

1. Obveza plaćanja komunalne naknade nastaje:
2. danom izvršnosti uporabne dozvole odnosno danom početka korištenja nekretnine koja se koristi bez uporabne dozvole
3. danom sklapanja ugovora kojim se stječe vlasništvo ili pravo korištenja nekretnine
4. danom pravomoćnosti odluke tijela javne vlasti kojim se stječe vlasništvo nekretnine
5. danom početka korištenja nekretnine koja se koristi bez pravne osnove.
6. Obveznik plaćanja komunalne naknade dužan je u roku od 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveza plaćanja komunalne naknade (promjena obračunske površine nekretnine ili promjena namjene nekretnine), prijaviti Gradskom upravnom odjelu za komunalnu djelatnost, stanovanje, graditeljstvo i zaštitu okoliša, nastanak te obveze odnosno promjenu tih podataka.
7. Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.
8. **PODRUČJA ZONA**

Članak 8.

1. Područja zona u Gradu Gospiću u kojima se naplaćuje komunalna naknada određuju se s obzirom na uređenost i opremljenost područja komunalnom infrastrukturom.
2. Prva zona je područje naselja Gospić koje je najbolje uređeno i opremljeno komunalnom infrastrukturom.
3. Na području Grada Gospića utvrđuju se četiri zone za plaćanje komunalne naknade:
4. Prva zona obuhvaća naselje Gospić
5. Druga zona obuhvaća prigradska naselja: Budak, Lički Osik (stari i novi), Ostrvica, Bilaj, Novoselo Bilajsko, Divoselo, Žabica, Kaniža Gospićka, Smiljan i Smiljansko Polje.
6. Treća zona obuhvaća ostala naselja (koja nisu navedena u točkama 1. i 2. iznad) na području Grada Gospića: [Aleksinica](https://hr.wikipedia.org/wiki/Aleksinica), [Barlete](https://hr.wikipedia.org/wiki/Barlete), [Brezik](https://hr.wikipedia.org/wiki/Brezik_(Gospi%C4%87)), [Brušane](https://hr.wikipedia.org/wiki/Bru%C5%A1ane), [Bužim](https://hr.wikipedia.org/wiki/Bu%C5%BEim_(Gospi%C4%87)), [Debelo Brdo I](https://hr.wikipedia.org/wiki/Debelo_Brdo_I), [Debelo Brdo II](https://hr.wikipedia.org/wiki/Debelo_Brdo_II), [Donje Pazarište](https://hr.wikipedia.org/wiki/Donje_Pazari%C5%A1te), [Drenovac Radučki](https://hr.wikipedia.org/wiki/Drenovac_Radu%C4%8Dki), [Kalinovača](https://hr.wikipedia.org/wiki/Kalinova%C4%8Da), [Klanac](https://hr.wikipedia.org/wiki/Klanac_(Gospi%C4%87)), [Kruščica](https://hr.wikipedia.org/wiki/Kru%C5%A1%C4%8Dica_(Gospi%C4%87)), [Kruškovac](https://hr.wikipedia.org/wiki/Kru%C5%A1kovac_(Gospi%C4%87)), [Kukljić](https://hr.wikipedia.org/wiki/Kuklji%C4%87), [Lički Čitluk](https://hr.wikipedia.org/wiki/Li%C4%8Dki_%C4%8Citluk), [Lički Novi](https://hr.wikipedia.org/wiki/Li%C4%8Dki_Novi), [Ribnik](https://hr.wikipedia.org/wiki/Li%C4%8Dki_Ribnik), [Lipe](https://hr.wikipedia.org/wiki/Lipe_(Gospi%C4%87)), [Mala Plana](https://hr.wikipedia.org/wiki/Mala_Plana), [Medak](https://hr.wikipedia.org/wiki/Medak), [Mogorić](https://hr.wikipedia.org/wiki/Mogori%C4%87), [Mušaluk](https://hr.wikipedia.org/wiki/Mu%C5%A1aluk), [Novoselo Trnovačko](https://hr.wikipedia.org/wiki/Novoselo_Trnova%C4%8Dko), [Ornice](https://hr.wikipedia.org/wiki/Ornice), [Oteš](https://hr.wikipedia.org/wiki/Ote%C5%A1), [Pavlovac Vrebački](https://hr.wikipedia.org/wiki/Pavlovac_Vreba%C4%8Dki), [Počitelj](https://hr.wikipedia.org/wiki/Po%C4%8Ditelj_(Gospi%C4%87)), [Podastrana](https://hr.wikipedia.org/wiki/Podastrana), [Podoštra](https://hr.wikipedia.org/wiki/Podo%C5%A1tra), [Popovača Pazariška](https://hr.wikipedia.org/wiki/Popova%C4%8Da_Pazari%C5%A1ka), [Rastoka](https://hr.wikipedia.org/wiki/Rastoka_(Gospi%C4%87)), [Rizvanuša](https://hr.wikipedia.org/wiki/Rizvanu%C5%A1a), [Široka Kula](https://hr.wikipedia.org/wiki/%C5%A0iroka_Kula), [Trnovac](https://hr.wikipedia.org/wiki/Trnovac_(Gospi%C4%87)), [Vaganac](https://hr.wikipedia.org/wiki/Vaganac), [Velika Plana](https://hr.wikipedia.org/wiki/Velika_Plana), [Veliki Žitnik](https://hr.wikipedia.org/wiki/Veliki_%C5%BDitnik), [Vranovine](https://hr.wikipedia.org/wiki/Vranovine), [Vrebac](https://hr.wikipedia.org/wiki/Vrebac), [Zavođe](https://hr.wikipedia.org/wiki/Zavo%C4%91e).
7. Četvrta zona obuhvaća područje poduzetničkih zona (poslovnih i industrijskih).
8. **KOEFICIJENTI ZONA (Kz)**

Članak 9.

1. Vrijednost koeficijenta zona (Kz) za pojedine zone odnose se na sve vrste nekretnina i djelatnosti u toj zoni ako ovom Odlukom nije propisano drugačije.

Članak 10.

1. Koeficijenti zona (Kz) iznose:
2. Prva zona iznosi…………………………..……………………………………..1,00
3. Druga zona iznosi………………………………………………………………0,70
4. Treća zona iznosi………………………..………………………………………0,50
5. Četvrta zona…………………………………………………………………….0,70
6. **KOEFICIJENTI NAMJENE (Kn)**

Članak 11.

1. Koeficijent namjene (Kn) ovisno o vrsti nekretnine i djelatnosti koja se obavlja iznosi za:
2. stambeni prostor ……………………………………………………………………..1,00
3. stambeni i poslovni prostor koji koriste neprofitne udruge građana……………1,00
4. garažni prostor………………………………………………………………………..1,00
5. poslovni prostor koji služi za proizvodne djelatnosti (ne može biti manji od 1,00 ni veći od 5,00)……………………………………………………………………….... 2,00
6. poslovni prostor koji služi za poljoprivredne djelatnosti………………………….2,00
7. prostor koji služi za obiteljska poljoprivredna gospodarstva………………..…..2,00
8. poslovni prostor koji služi za djelatnosti koje nisu proizvodne (ne može biti manji od 1,00 ni veći od 10,00)
   1. Poslovni prostori za:
      1. osobne usluge: frizeri, kozmetičari, pedikeri i maseri, usluge popravaka i održavanja motornih vozila……………………………5,00
      2. usluge popravaka: postolari, staklari, tapetari, krojači, urari, kamenoresci…………………………………………………………..4,00
      3. fotografi, slastičari…………………………….................................4,00
      4. usluge u građevinarstvu: keramičari, krovopokrivači, limari i sl.,.4,00
      5. usluge u kućanstvu: vodoinstalateri, električari, soboslikari, servisi kućanskih aparta…………………………………………………..…4,00
   2. Poslovni prostor za hotele, apartmanska naselja, kampove, kuće i stanovi za turističko iznajmljivanje………………………………………………………5,00
   3. Poslovni prostor za obrtničke usluge……………………………………....4,00
   4. Poslovni prostor za bolnice, domove zdravlja i druge zdravstvene ustanove, domove umirovljenika, dječje domove i obrazovne ustanove…………1,00
   5. Željezničke koridore utvrđene prostornim planom ako ih održavaju Hrvatske željeznice……………………………………………………………….……..1,00
   6. Poslovni prostor za ostale djelatnosti…………………….………………..9,00
9. građevinsko zemljište koje služi obavljanju poslovne djelatnosti 10% koeficijenta namjene koji je određen za poslovni prostor.
10. neizgrađeno građevinsko zemljište……………………………………………..…0,05

Članak 12.

1. Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.
2. Za hotele, apartmanska naselja i kampove visina godišnje komunalne naknade ne može biti veća od 1,5 % ukupnog godišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području Grada Gospića.
3. **ROK PLAĆANJA**

Članak 13.

1. Komunalna naknada utvrđuje se u godišnjem iznosu.
2. Komunalnu naknadu obveznici iz članka 5. ove Odluke plaćaju tromjesečno (kvartalni obračun) sa dospijećem posljednjeg dana drugog mjeseca u tom tromjesečju.
3. Obveznicima plaćanja komunalne naknade dostavljaju se prema pravomoćnim odnosno konačnim rješenjima:
4. četiri uplatnice za jednu kalendarsku godinu (fizičke osobe),
5. četiri uplatnice za jednu kalendarsku godinu (pravne osobe).

Članak 14.

1. Kontrolu naplate komunalne naknade kao i ovrhu provodi Gradski upravni odjel za komunalnu djelatnost, stanovanje, graditeljstvo i zaštitu okoliša na način i po postupku propisanom zakonom kojim se utvrđuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.
2. **DJELOMIČNO ILI POTPUNO OSLOBAĐANJE OD PLAĆANJA KOMUNALNE NAKNADE**

Članak 15.

1. Od obveze plaćanja komunalne naknade oslobađaju se u potpunosti nekretnine koje koriste.
   1. osnovne škole na području Grada Gospića
   2. ustanove kojima je osnivač Grad Gospić
   3. udruge građana koje promiču kulturne, športske, humanitarne i sl. aktivnosti, a od interesa za Grad Gospić (utvrđene posebnom odlukom), te udruge proistekle iz domovinskog rata.
   4. ustanove i objekti od posebnog interesa za Grad Gospić određeni posebnim Zaključkom.

Članak 16.

1. Obveznici plaćanja komunalne naknade (fizička ili pravna osoba, vlasnici ili korisnici nekretnina) koji započinju ili proširuju poslovanje za obavljanje proizvodne djelatnosti imaju popust na godišnji iznos komunalne naknade (KN) za slijedeće tri godine. Popust ovisi o:
   1. broju novozaposlenih osoba kod započinjanja poslovanja,
   2. broju povećanja novozaposlenih osoba kod proširenja poslovanja

i prikazan je u tablicama ispod.

|  |  |
| --- | --- |
| PRVA GODINA  (početak poslovanja ili proširenje poslovanja) | |
| broj novozaposlenih osoba | popust na KN |
| do 10 | 55% |
| od 11 do 20 | 70% |
| od 21 do 50 | 85% |
| više od 50 | 100% |

|  |  |
| --- | --- |
| DRUGA GODINA  (početak poslovanja ili proširenje poslovanja) | |
| broj novozaposlenih osoba | popust na KN |
| do 10 | 30% |
| od 11 do 20 | 45% |
| od 21 do 50 | 60% |
| više od 50 | 75% |

|  |  |
| --- | --- |
| TREČA GODINA  (početak poslovanja ili proširenje poslovanja) | |
| broj novozaposlenih osoba | popust na KN |
| do 10 | 5% |
| od 11 do 20 | 20% |
| od 21 do 50 | 35% |
| više od 50 | 50% |

Članak 17.

1. Ukoliko Obveznici plaćanja komunalne naknade (fizička ili pravna osoba, vlasnici ili korisnici nekretnina) koji započinju ili proširuju poslovanje za obavljanje proizvodne djelatnosti prije isteka pune godine za koju su dobili popust na godišnji iznos komunalne naknade (KN) smanje broj zaposlenika u odnosu na broj zaposlenih osoba na početku godine za koju su dobili popust gube pravo na popust i moraju platiti puni godišnji iznos komunalne naknade (KN).

Članak 18.

1. Odobrenje popusta Rješenjem donosi Gradski upravni odjel za komunalnu djelatnost, stanovanje, graditeljstvo i zaštitu okoliša po zahtjevu Obveznika plaćanja komunalne naknade (fizička ili pravna osoba, vlasnici ili korisnici nekretnina) koji započinju ili proširuju poslovanje za obavljanje proizvodne djelatnosti uz priložene Izjavu Obveznika plaćanja komunalne naknade o broju zaposlenih (iz Hrvatskog zavoda za zapošljavanje) na početku godine.
2. Obveznici plaćanja komunalne naknade dužni su dostaviti Izjavu Obveznika plaćanja komunalne naknade o broju zaposlenih (iz Hrvatskog zavoda za zapošljavanje) na kraju godine za koju su dobili popust, u protivnom gube pravo na popust i moraju platiti puni godišnji iznos komunalne naknade (KN).
3. Zahtjev Obveznika plaćanja komunalne naknade (fizička ili pravna osoba, vlasnici ili korisnici nekretnina) koji započinju ili proširuju poslovanje za obavljanje proizvodne djelatnosti za odobrenje popusta na godišnji iznos komunalne naknade (KN) podnosi se svake kalendarske godine posebno.
4. **ODLUKA KOJOM SE ODREĐUJE VRIJEDNOST BODA KOMUNALNE NAKNADE (B)**

Članak 19.

1. Gradsko vijeće Grada Gospića do kraja studenoga tekuće godine donosi Odluku kojom se određuje vrijednost boda komunalne naknade (B). Odluka kojom se određuje vrijednost boda komunalne naknade (B) se primjenjuje od 1. siječnja iduće godine.
2. Vrijednost boda komunalne naknade (B) određuje se u kunama po četvornom metru (m2) korisne površine stambenog prostora u prvoj zoni Grada Gospića, a polazište za određivanje vrijednosti boda komunalne naknade (B) je procjena troškova održavanja komunalne infrastrukture iz Programa održavanja komunalne infrastrukture uz uzimanja u obzir i drugih predvidivih i raspoloživih izvora financiranja održavanja komunalne infrastrukture.
3. Ako Gradsko vijeće Grada Gospića ne odredi vrijednost boda komunalne naknade (B) do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.
4. **OBRAČUN KOMUNALNE NAKNADE**

Članak 20.

1. Komunalna naknada obračunava se po četvornome metru (m²) površine nekretnine za koju se utvrđuje obveza plaćanja komunalne naknade, i to za:
2. stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (»Narodne novine«, br. 40/97, 117/05.)
3. građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.
4. Iznos komunalne naknade po četvornome metru (m²) površine nekretnine (kn) utvrđuje se množenjem koeficijenta zone (Kz), koeficijenta namjene (Kn) i vrijednosti boda komunalne naknade (B).

Članak 21.

1. Formula za izračun komunalne naknade po četvornome metru (m²) površine nekretnine glasi:
2. KOEFICIJENT ZONE…………………………………………………….………Kz
3. KOEFICIJENT NAMJENE…………………………………………………….…Kn
4. GODIŠNJA VRIJEDNOST BODA KOMUNALNE NAKNADE (kuna/m……..B
5. KOMUNALNA NAKNADA PO ČETVORNOME METRU (kuna/m2) …….….kn
6. kn (kuna/m2)=B (kuna/m2)\*Kz\*Kn

Članak 22.

1. Formula za izračun komunalne naknade za nekretninu glasi:
2. POVRŠINA NEKRETNINE(m2)……………………………………………..….P
3. KOMUNALNA NAKNADA (kuna)…………………………………...………….KN
4. KN (kuna)=B (kuna/m2)\*Kz\*Kn\*P (m2)
5. KN (kuna)=kn(kuna/m2)\*P (m2)
6. **RJEŠENJE O KOMUNALNOJ NAKNADI**

Članak 23.

1. Rješenje o komunalnoj naknadi donosi Gradski upravni odjel za komunalnu djelatnost, stanovanje, graditeljstvo i zaštitu okoliša u skladu s ovom Odlukom i Odlukom kojom se određuje vrijednost boda komunalne naknade (B) u postupku pokrenutom po službenoj dužnosti.
2. Rješenje o komunalnoj naknadi iz stavka 1. ovoga članka donosi se do 31. ožujka tekuće godine ako se Odlukom Gradskog vijeća Grada Gospića mijenja vrijednost boda komunalne naknade (B) ili drugi podatak bitan za njezin izračun u odnosu na prethodnu godinu te u slučaju promjene drugih podataka bitnih za utvrđivanje obveze plaćanja komunalne naknade.
3. Rješenjem o komunalnoj naknadi utvrđuje se:
4. iznos komunalne naknade po četvornome metru (m²) nekretnine KNm2 (kuna/m2),
5. obračunska površina nekretnine P (m2),
6. godišnji iznos komunalne naknade KN (kuna),
7. mjesečni iznos komunalne naknade, odnosno iznos obroka komunalne naknade ako se naknada ne plaća mjesečno i
8. rok za plaćanje mjesečnog iznosa komunalne naknade, odnosno iznosa obroka komunalne naknade ako se naknada ne plaća mjesečno.
9. Godišnji iznos komunalne naknade utvrđuje se množenjem površine nekretnine [P (m2)] za koju se utvrđuje obveza plaćanja komunalne naknade i iznosa komunalne naknade po četvornome metru [Kn (kuna/m2)] površine nekretnine.
10. Ništavo je rješenje o komunalnoj naknadi koje nema sadržaj propisan stavkom 3. ovoga članka.
11. Rješenje o komunalnoj naknadi iz stavka 1. ovoga članka donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.
12. Protiv rješenja o komunalnoj naknadi i rješenja o njegovoj ovrsi te rješenja o obustavi postupka, može se izjaviti žalba o kojoj odlučuje upravno tijelo Ličko-senjske županije nadležno za poslove komunalnog gospodarstva.

Članak 24.

1. U objektima koji se koriste kao stambeni i kao poslovni prostor, naknada se obračunava posebno za stambeni, a posebno za poslovni prostor.
2. U objektima koji se koriste kao proizvodni i kao poslovni prostor za ostale namjene, naknada se obračunava posebno za proizvodni, a posebno za poslovni prostor za ostale namjene.
3. **PRIJELAZNE I ZAVRŠNE ODREDBE**

Članak 25.

1. Postupci utvrđivanja komunalne naknade započeti do dana stupanja na snagu ove Odluke dovršit će se po odredbama Odluke o komunalnoj naknadi Grada Gospića („Službeni vjesnik Grada Gospića“ broj 09/01, 03/02, 05/03, 03/04, 02/05, 08/06, 09/07, 03/08,07/14, 08/14, 06/16).

Članak 26.

1. Stupanjem na snagu ove Odluke stavlja se izvan snage Odluka o komunalnoj naknadi Grada Gospića („Službeni vjesnik Grada Gospića“ broj 09/01, 03/02, 05/03, 03/04, 02/05, 08/06, 09/07, 03/08,07/14, 08/14, 06/16).

Članak 27.

1. Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 363-03/18-01/55

URBROJ: 2125/01-04-18-\_\_

Gospić, \_\_\_\_\_\_\_\_\_\_\_ 2019. godine

Predsjednik Gradskog vijeća

Grada Gospića

**Petar Radošević, v.r.**